S-5635/2021

Mál þetta, sem dómtekið var 23. febrúar 2022, er höfðað með ákæru, útgefinni af lögreglustjóranum á höfuðborgarsvæðinu 30. nóvember 2021, á hendur B-kk-þgf M-kk-þgf I-kk-þgf, kt. [...], [...], Reykjavík, „fyrir eftirtalin umferðar-, hegningar- og vopnalagabrot, með því aðhafa:

1. Miðvikudaginn 11. nóvember 2020 við [...] í Hafnarfirði haft í vörslum sínum hnúajárn og dúkahníf, sem lögreglumenn fundu við öryggisleit á ákærða.

Telst brot þetta varða við 1. mgr. 30. gr. og c. lið 2. mgr. 30. gr., sbr. 1. mgr. 36. gr. vopnalaga nr. 16/1998.

2. Föstudaginn 2. apríl 2021 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 390 ng/ml og metýlfenídat 190 ng/ml) um Háaleitisbraut í Reykjavík, við Landspítalann í Fossvogi, þar sem lögregla hafði afskipti af ákærða.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Fimmtudaginn 8. apríl 2021 tekið bifreiðina [...] heimildarlaust við [...] við Geirsgötu í Reykjavík og ekið henni sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 380 ng/ml, díazepam 31 ng/ml og klónazepam 25 ng/ml) suður Ægisgötu í Reykjavík, að Kirkjugarðsstíg, við hús númer [...], þar sem lögregla hafði afskipti af ákærða og haft í vörslum sínum stunguvopn, sem ákærði henti frá sér við afskipti lögreglu.

Telst þetta varða við 1. mgr. 259. gr. almennra hegningarlaga nr. 19/1940, 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og b. lið 2. mgr. 30. gr., sbr. 1. mgr. 36. gr. vopnalaga nr. 16/1998.

4. Miðvikudaginn 14. apríl 2021 tekið bifreiðina [...]heimildarlaust við smáhýsin í Gufunesi í Reykjavík og ekið henni sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist alprazólam 8,4 ng/ml, amfetamín 490 ng/ml og klónazepam 44 ng/ml) að Bíldshöfða 14, þar sem lögregla hafði afskipti af ákærða.

Telst þetta varða við 1. mgr. 259. gr. almennra hegningarlaga nr. 19/1940, 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

5. Fimmtudaginn 20. maí 2021 í félagi við [...], utandyra við Lóuhóla í Reykjavík, tekið ófrjálsri hendi farsíma af A og farið í burtu án þess að láta A hafa símann aftur og haft í vörslum sínum hníf, sem lögreglumenn fundu við öryggisleit í úlpu ákærða.

Telst brot þetta varða við 1. mgr. 245. gr. almennra hegningarlaga nr. 19/1940 og 1. mgr. 30. gr., sbr. 1. mgr. 36. gr. vopnalaga nr. 16/1998.

6. Fimmtudaginn 7. október 2021 ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 985 ng/ml og klónazepam 18 ng/ml) um Holtagarða í Reykjavík, við Vatnagarða, þar sem lögregla stöðvaði aksturinn.

Telst þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019. Krafist er upptöku á hnúajárni, dúkahníf, stunguvopni og hníf, sem lögregla lagði hald á, með vísan til 1. mgr. 37. gr. vopnalaga nr. 16/1998.“

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Verjandi ákærða krefst vægustu refsingar sem lög leyfa og þóknunar sér til handa samkvæmt tímaskýrslu.

Ákærði er fæddur í [...]. Samkvæmt framlögðu sakavottorði, dagsettu 3. febrúar 2022, á ákærði sakarferil sem nær aftur til ársins [...]. Við ákvörðun refsingar í máli þessu kemur til skoðunar dómur frá [...] þar sem ákærða var gert að sæta fangelsi í 8 mánuði, skilorðsbundið til 3 ára, og hann sviptur ökurétti í þrjú ár fyrir margvísleg brot gegn almennum hegningarlögum, umferðar-, fíkniefna-, tolla- og vopnalögum, þ. á m. akstur sviptur ökurétti og akstur undir áhrifum ávana- og fíkniefna. Þá var hann dæmdur í 10 mánaða fangelsi, þar af 7 mánuði skilorðsbundið, með dómi [...]fyrir brot gegn 259. gr. laga nr. 19/1940, þar sem skilorðsdómur frá [...] vardæmdur upp. Þá var ákærða gert að sæta fangelsi í 12 mánuði með dómi [...]fyrir margvísleg brot gegn almennum hegningarlögum, umferðar-, fíkniefna- og vopnalögum, þ. á m. akstur sviptur ökurétti og akstur undir áhrifum ávana- og fíkniefna. Loks var ákærða gert að sæta fangelsi í 4 mánuði með dómi [...] fyrir brot gegn almennum hegningarlögum og umferðarlögum, þ. á m. akstur án gildra ökuréttinda en þar var um hegningarauka að ræða. Þann [...] var ákærða veitt reynslulausn í 2 ár af eftirstöðvum refsingar framangreindra dóma, alls 103 dagar, en hann lauk afplánun þeirra eftirstöðva að fullu þann [...], samkvæmt fyrirliggjandi sakavottorði.

Verður því miðaðviðþaðaðákærðasénú þriðja sinni, eftir að hann varð fullra 18 ára og innanítrekunartíma í skilningi 71. g r. almennra hegningarlaga nr. 19/1940, gerð refsing fyrir akstur sviptur ökurétti og akstur undir áhrifum ávana- og fíkniefna.

Ákærða til refsimildunar verður litið til skýlausrar játningar hans fyrir dómi, sbr. 5. tl. 1. mgr. 70. gr. almennra hegningarlaga nr. 19/1940. Með hliðsjón af framangreindum atriðum, sakarefni málsins, dómvenju, og með vísan til 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 7 mánuði.

Með vísan til lagaákvæða í ákæru er ævilöng ökuréttarsvipting ákærða áréttuð frá birtingu dómsins að telja.

Með vísan til lagaákvæða í ákæru eru gerð upptæk til ríkissjóðs hnúajárn, dúkahnífur, stunguvopn og hnífur, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, sem einnig var tilnefndur verjandi ákærða á rannsóknarstigi, sem að virtu umfangi máls og með hliðsjón af tímaskýrslu verjanda þykir hæfilega ákveðin 809.100 krónur, að meðtöldum virðisaukaskatti, og 606.775 krónur í annan sakarkostnað.

Af hálfu ákæruvaldsins flutti málið K-kvk-nf E-kvk-nf aðstoðarsaksóknari fyrir hönd E-kvk-ef H-kvk-ef aðstoðarsaksóknara.

K-kvk-nf J-kvk-nf, aðstoðarmaður dómara, kveður upp dóminn.

DÓMSORÐ:

Ákærði, B-kk-nf M-kk-nf I-kk-nf, sæti fangelsi í 7 mánuði.

Ákærði er sviptur ökurétti ævilangt frá birtingu dómsins að telja.

Upptæk eru gerð til ríkissjóðs hnúajárn, dúkahnífur, stunguvopn og hnífur.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 809.100 krónur, og 606.775 krónur í annan sakarkostnað.

K-kvk-nf J-kvk-nf